Põllumajandusminister Helir-Valdor Seeder külastas 28.aprillil 2009 Jõelähtme valda. Kostivere Põhikoolis rääkis Seeder lastele toidust ning kutsus noori tarbima kodumaist toitu.  Jõelähtme valla põllumeestega kohtudes minister tutvustas meetmeid, mis on avatud, et keerulistele olukordadele leevendusi leida.  Tutvuti Rebala kaitsealaga. Kohalike eesmärk on kaitsealale saada lisatoetusi, et hoida maal tööd ning hoida ja tutvustada kultuuriväärtusi.  Jõelähtme  golfiklubi tõestas, et kaitsealal ettevõtluse arendamine on võimalik. Planeeritud on tohutu arendus, mis looduskaunis kohas on puhkepaigaks kõigile.  Külastati Rootsi-Kallavere külamuuseumi, kus saab näha peretalude eluolu esimesest vabariigist alates. Ning Nõmme talus tutvustati valglinnastumisega toimetulekut.